РЕПУБЛИКА СРБИЈА
                        Основна школа“ Свети Сава“
        Војске Југославије 18
         П О Ж А Р Е В А Ц
       Тел/факс: 012-223-364

 Дел. број:611
 Датум: 13.05.2020.године

На основу члана 154. ст. 1-2. Закона о основама система образовања и васпитања („Сл. гласник РС“, бр. 88/17, 27/18 – др.закон, 10/19, 27/18 - др.закон и 6/20- даље: ЗОСОВ), а у вези са Инструкцијом о конкурсима објављеним пре или у току ванредног стања, Министарства просвете, науке и технолошког развоја (даље: МПНТР), Број: 610-00-326/2020-04 од 12.05.2020. године, директор ОШ „Свети Сава“ Пожаревац доносим:
О Д Л У К У
О ПРОДУЖЕЊУ РОКА ЗА ПОДНОШЕЊЕ ПРИЈАВА НА КОНКУРС

1. Продужава се рок за подношење пријава на конкурс основне школе „Свети Сава“ Пожаревац ул. Војске Југославије бр. 18,12000 Пожаревац, објављен дана 18.03.2020. године у публикацији „Послови“ код Националне службе за запошњавање , за пријем у радни однос на неодређено време, за радна места: Наставник српског језика и књижевности 1 извршилац са 100% радног времена и спремач/спремачица 1 извршилац са 100% радног времена.
2. Рок за подношење пријава на конкурс из тачке 1. ове Одлуке продужава се 30 дана од дана престанка ванредног стања, односно до 06. јуна 2020. године, ког датума истиче рок за пријаву на конкурс. 
3. О овој Одлуци обавестити јавност, односно заинтересована лица, на начин на који је објављен конкурс.
4. Ову Одлуку објавити у публикацији „Послови“ код Националне службе за запошљавање, као гласилу у коме је конкурс објављен.

О б р а з л о ж е њ е

Директор основне школе „ Свети Сава“ Пожаревац, донео је одлуку о расписивању конкурса за пријем у радни однос на неодређено време, за радна места из тачке 1. ове Одлуке, а конкурс је објављен дана 18.03.2020. године у публикацији „Послови“ код Националне службе за запошљавање.
Дана 15.03.2020. године донета је Одлука о проглашењу ванредног стања на територији Републике Србије („Сл. гласник РС“, бр. 29/20). Поступак пријема у радни однос по конкурсу, прописаном чланом 154. ЗОСОВ, у тренутку проглашења ванредног стања налазио се у фази подношења пријава кандидата на конкурс.
МПНТР, поводом Одлуке Народне скупштине о укидању ванредног стања („Сл. гласник РС“, бр. 65/20) - Инструкцијом о конкурсима објављеним пре или у току ванредног стања, Број: 610-00-326/2020-04 од 12.05.2020. године - обавестило је основне и средње школе,  да је у циљу регуларног поступања школа у поступцима објављених конкурса за избор запослених у установама образовања и васпитања, који услед проглашења ванредног стања на територији Републике Србије нису оконочани, потребно да, како стоји у тачки 2. Инструкције, у вези са конкурсима који су објављени непосредно пре проглашења ванредног стања или у току ванредног стања, који су прекинути пре истека рока који је предвиђен за пријаву кандидата, наставе конкурс на начин прецизиран у Инструкцији, а то је да се рок за пријаву кандидата на објављени конкурс продужава 30 дана од дана престанка ванредног стања, односно до 06. јуна 2020. године, у складу са Уредбом о примени рокова у управним поступцима за време ванредног стања („Сл. гласник РС“, бр. 41/20 и 43/20), о чему су установе обавезне да у што краћем року обавесте јавност, односно сва заинтересована лица и то на начин на који је објављен конкурс. У тексту поменутог обавештења, како налаже Инструкција МПНТР, школе ће поред објављивања информације о броју преосталих дана за пријаву на конкурс, обавезно навести тачан датум када истиче рок за пријаву на конкурс.
Одлука као у диспозитиву донета је имајући у виду одредбе члана 154. ЗОСОВ, из којих прозилази да директор установе, као орган надлежан за расписивање конкурса, доноси и одлуку о продужењу рока за подношење пријава на објављен конкурс, а у складу са наведеном Инструкцијом МПНТР. 

Правна поука:  Против ове Одлуке није дозвољена посебна жалба.

Доставити: 
- а/а
-  публикација„ Послови“  код Националне службе за запошљавање
                           Директор

                 Маргарета Секуловић

ТЕКСТ ОГЛАСА:


Основна школа “ Свети Сава“ Пожаревац
Војске Југославије бр.18, 12000 Пожаревац
тел. 012/223-364

ОБАВЕШТЕЊЕ О ПРОДУЖЕЊУ РОКА ЗА ПОДНОШЕЊЕ ПРИЈАВА НА КОНКУРС

На основу Инструкције Министарства просвете, науке и технолошког развоја, Број: 610-00-326/2020-04 од 12.05.2020. године, о конкурсима објављеним пре или у току ванредног стања, дајемо следеће обавештење:
1. [bookmark: _GoBack]Продужава се рок за подношење пријава на конкурс Основне школе „ Свети Сава“ Пожаревац, објављен дана 18.03.2020. године у публикацији „Послови“ код Националне службе за запошљавање, за пријем у радни однос на неодређено време, за радна места: Наставник српског језика и књижевности 1 извршилац са 100% радног времена и спремач/спремачица 1 извршилац са 100% радног времена.
2. Рок за подношење пријава на конкурс из тачке 1. ове Одлуке продужава се 30 дана од дана престанка ванредног стања, односно до 06. јуна 2020. године, ког датума истиче рок за пријаву на конкурс. 

